Т1елхига шен дош лардира. Лаха – Неврехь тойнехь тхьамда вара иза. Хьекъал долуш, майра волу Т1елхиг ша аьрзунан санна хьаьвзина з1ок-мара а болуш вара. Кхузахь нохчий хилла ца г1аш, ловзарга хьовса баьхкина дуккха а казакаш а бара. Церан зударшний, мехкаршний ч1ог1а хазахетара аьрзуна мара болу тхьамда. Цу т1е хелха а хаза волура иза. Т1елхиге сих-сиха кад ойбуьйтура Теркахоша. Шен самукъадаьллачохь дош а элира цо. Т1аккха бурмат елира цуьнга тоьлла г1алг1азакхийн дакъийна, шаьш бешахь кхиийна к1омал ийна томка (самосад) чохь долу. Дика садаь1ира наиба. Шолг1ачу дийнахь а д1адоьдуш дара той. Делкъе хуьллуш дагадеара Т1елхагна шена имама елла хан чекхйолуш хилар. Д1аваха тохавелира тхьамда. Ша а ву кхана Ведана ван везаш Эскис боххушехьа, говра а хиъна, д1атилира иза. Доттаг1чо г1оьнна, Гуьмсе кхаччалц х1ара д1авига шиъ обарг велира. Керла, садаь1на , хуьйцуш дига дой а, таьлсаш дуьззиа даар, малар а делира.